લગ્નમાં પણ એવું જ હોય છે, પરંતુ તેમાં કાયદાકીય વ્યવસ્થા પણ લાગૂ પડી શકે છે. તેઓ છૂટા પડવાનું નક્કી કરે તો તેમણે કાયદાથી પણ છૂટા પડવું પડે જો બેમાંથી એકે બીજા લગ્ન કરવા હોય કે પછી પોતાનો અધિકાર જોઈતો હોય અને બીજી વ્યક્તિ ન આપતી હોય તો. આ લખાય રહ્યું છે તે સમયે દિલ્હી સુપ્રીમકોર્ટમાં એક કેસ ચર્ચાનો વિષય બન્યો છે. એક સ્ત્રીએ પુરુષ સામે કેસ દાખલ કર્યો છે છેતરામણી અને બળાત્કારનો. એ બન્ને સ્ત્રી પુરુષ છેલ્લા છ વરસથી લિવ ઈન રિલેશનશીપમાં રહેતા હતા. સ્ત્રી કહે છે કે તે મારી સાથે લગ્ન કરશે એ જ શરતે મેં તેની સાથે સંમતિથી શારિરીક સંબંધ બાંધ્યો હતો. હવે એ પુરુષ લગ્ન કરવાની ના પાડે છે. સુપ્રીમ કોર્ટ વિચારણા કરી રહી છે કે લિવ ઈન રિલેશનશીપમાં સ્ત્રીને અન્યાય ન થાય. ખેર, કાયદાકીય વ્યવસ્થા જાળવવાનું કામ સરકારનું છે. અને તેમાં કોઈપણ કાયદા બાબતે વિચારણા કરવી જ પડે, પરંતુ સ્ત્રીએ સેક્સુઅલ સંબંધને શરીરની પવિત્રતા-અપવિત્રતા સાથે જોડવાની જરૂર છે ખરી?